《满庭芳·山色澄秋》
宋代·方千里

山色澄秋，水光融日，浮萍飘碎还圆。数行征雁，分破白鸥烟，高下回塘暗谷，写幽思、终日溅溅。闲凝望，残霞暝霭，何处一渔船。

江南，思旧隐，筠轩野径，茅舍疏椽。惯携壶花下，敧帽风前。想像渊明旧节，琴中趣。何必疏弦，不将五斗，输与北窗眠。

作者简介：[约公元一一二二年前后在世]字不详，信安人。生卒年均不详，据况周颐考证，为“孝宗时人”。官舒州签判。其他事迹不详。千里会和周邦彦词，有和清真词一卷。《四库总目》或以杨泽民所和，合刻为三英集，傅於时。